رقم تسعمية وتسعة من مقاطع حظر التجول والحلقة الخامسة والثلاثون من حلقات تدبر سورة المائدة ارجو من حضراتكم تجيبوا المصاحف واقرا معي الايتين مية وواحد ومية واتنين اعوذ بالله السميع العليم من الشيطان الرجيم
يا ايها الذين امنوا لا تسألوا عن اشياء ان تبدلكم تسوءكم تسألوا عنها حين ينزل القرآن تبدى لكم عفا الله عنها والله غفور حليم قد سألها قوم من قبلكم ثم اصبحوا بها كافرين
كثير من الناس يظنون ان الاية دي بتمنع السؤال ده غير صحيح فقد ورد تعبير يستفتونك او يسألونك كتير يعني يسألونك يا شيخ خمستاشر مرة يستفتونك مرتين. والقرآن لم يذم من يستفتون ولا من يسألون. بل كان يأمر النبي
صلى الله عليه وسلم بانه يجيبهم ويعلمهم تدبرنا احنا من ده كتير يعني مسلا يسألونك ماذا احل لهم هل ربنا لامهم؟ لا قل احل لكم الطيبات وما علمتم من الجوارح مكلدين الى اخر الاية
وقبلها في البقرة يسألونك ماذا ينفقون؟ قل ما انفقتم من خير فللوالدين والاقربين. يسألونك عن الشهر الحرام. قل يسألونك عن الشهر الحرام قتال فيه قل قتال فيه كبير وصد عن سبيل الله. يسألونك عن الخمر والميسر قل فيهما
اثم كبير ومنافع للناس واثمهما اكبر من نفعهما. يسألونك ماذا ينفقون؟ قل العفو. يسألونك عن المحيض قل هو اذى فاعتزلوا النساء في المحيض ولا تقربوهن حتى يطهرن الى اخر الاية
فالاسلام لا يصد الناس عن السؤال ابدا. بل يجيبهم ويعلمهم صح؟ طيب النبي عليه الصلاة والسلام وقف على المنبر وقال للناس ايه ؟ سالوني اسألوني فوالله لا تسألوني عن شيء الا اخبرتكم به ما دمت في مقامي هذا. يلا انا النهاردة عامل آآ
انا النهاردة عامل آآ آآ ما فيش موضوع هتكلم فيه لكن هخليه مفتوح للاسئلة والاجوبة النبي طلع قال لهم كده لكن لما الانسان يسأل عن الغيبيات ليس بالضرورة ان ربنا يجيبه على سؤاله
هو حتى مش حرام لكن مش بالضرورة ربنا هيجيب الانسان ان ربنا جعل بعض الامور تغيب عنا وتصبح غيبيات اما لمصلحتنا او لان هو ده نظام الخلق. وربنا مش مش هيغير نظام الخلق عشان حد
هنجد يسألونك عن الساعة ايان مرساها. هل ربنا اجابهم؟ قال له ايه؟ قل انما علمها عند ربي لا يجليها لوقتها الا هو اوه ثقلت في السماوات والارض لا تأتيكم الا بغتة
يسألونك كانك حفي بها حفي عنها. قل انما علمها عند الله. ولكن اكثر الناس لا يعلمون فربنا قد يرفض انه يجيبني على اسئلة معينة غيبية لان هو ده نزامه في الخلق لن يغير نزام الخلق عشان انت سألت
ربنا نزامه ان الساعة تقوم فجأة ولا احد ابدا يعرف عنها الا هو فما تفتكرش انك من حقك تاخد اجابة على سؤال لا هناك اشياء غيبية ايضا ليس في مصلحة الانسان انه يعرفه. مسلا زوج وزوجة تزوجوا احبوا بعض جدا
انجبوا طفل جميل كبر ومات في حادس سيارة. هذا بيحصل كتير وتألموا الم شديد جدا وكان ابتلاء رهيب بالنسبة لهم افترض ان ربنا كشف لهم الغيب قبل الزواج وعلموا ان ده هيحصل لهم
هل تعتقدوا انه هياخدوا قرار ويتزوجوا ولا مش هيتزوجوا؟ غالبا مش هيتزوجوا علشان لا يمروا بهذا الابتلاء بس كل واحد سيبتلى ابتلاء اخر ايضا. فربما الابتلاء الاخر كان يبقى اشد وما ينجحش في مع انه ممكن ينجح في هذا الابتلاء. يبقى
سؤال عن الغيب ما كانش في محله ربنا نظامه انه لا يكشف لنا الغيبيات. الغيب غيب تمام. يبقى يا ايها الذين امنوا لا تسألوا عن اشياء ان تبدلكم تسوءكم. بعض الصحابة كانوا يسألوا
عن اشياء خاصة وشخصية زي سيدنا عبدالله بن حذافة لما وقف في وسط الناس وقال يا رسول الله من ابي؟ وكانت الناس لما ولد نتكلم في عرض امه قبل الاسلام
فالنبي عليه الصلاة والسلام قال له ابوك حذافة اما لان هو فعلا ابوه واما لان هو ده المعروف بين الناس والنبي لا يعرف الغيب هو ده الاب اللي بينسب له وليس بالضرورة ان النبي اوحي اليه بحقيقة مين هو ابوه. لأ
لكن هو ده اللي النبي يعرفه وده اللي الناس تعرفه. وهو ده اللي لازم خلص الموضوع. ليه بتفتح مواضيع زي كده تمام؟ طيب. لانه لانه لو كان اه اوحي للنبي ان ابوه مش حذافة وشخص اخر والنبي قال له كده دي كانت تبقى فضيحة تدمر حياته وحياة امه لزلك امه لامته. ازاي تطلع
اسأل سؤال زي ده انت كان ممكن تجيب مصيبة شوية انت بتشكك في امك وقدام يعني كانت مش ده السؤال اللي يتسأل ما كانش المفروض يسأل هذا السؤال طبعا هذا لا يقلل من شأن الصحابي الجليل عبد الله بن حذيفة ده رسول رسول الله الى كسرى اللي قطع الخطاب اللي ارسلوا به
آآ عبدالله حذيفة يعني حتى يعني ورد حتى في الضعيف قصة تانية مع هرقل الروم انه انه جابه وحط قدر فيه مغلي وقال له هرميك فيه لو ما اه اه كفرتش بمحمد وبالاسلام
فبكى فقال له بتبكي! يا خفت! قال له ابدا! انا ابكي لاني كنت اود ان يكون عندي انفس بعدد شعر جسمي عشان تلقى في النار واحد ورا التاني في الزيت المغلي واخد ثواب. ولا ارتد عن دين الله. يعني ورد فيه اشياء كثيرة
عبدالله بن حذيفة لا نقلل من شأنها لكن غلطان انه سأل هذا السؤال. ايها الصحابة الصحابي ممكن يغلط اقرا بقى كده معي. يا ايها الذين امنوا لا تسألوا عن اشياء ان تبد لكم تسوءكم
وان تسألوا عنها حين ينزل القرآن تبدى لكم. عفا الله عنها والله غفور حليم هذه الصياغة توحي ايضا بتفسير اخر صحيح يعني وهو افضل تفسير لهذه الاية هو ان الاية تنهى عن السؤال عن تشريعات
وعن حلال وحرام في الامور التي لم يرد فيها تشريع اه اه وده خاص بزمن يعني لسه القرآن بيتنزل وانتم عمالين تسألوا فانتم بتستعجلوا الاحكام والحلال والحرام ليه لا تسألوا عن اشياء ان تبد لكم تسوءكم وان تسألوا عنها حين ينزل القرآن تبدى لكم. عفا الله عنها والله غفور حليم
ما تتعجلوش الاحكام. ربنا شرع ربنا نزل بالتدريج. شف كده شفنا قبل كده التدرج الشريعة في تحريم الخمر فالناس مش مفروض تتعجل التحريم وتتعجل التشريعات. يا اخي انت مستعد غيرك لسة مش مستعد. هم. فقد يسوء الناس
هذا الامر فلا تتعجل الحكم طالما القرآن لسه بينزل. فبرضه قيل ان هذه الاية فيها حكم خاص بزمن التشريع بس. زمن نزول القرآن وان تسألوا عنها حين ينزل القرآن تبدى لكم
خلاص طيب طالما لم يذكر فيها حكم يبقى فيه عفو. عفا الله عنها والله غفور حليم. طالما لسة ما فيش حكم ورد فيها يبقى معفو عنها قد سألها اسمع بقى مية واتنين
قد سألها قوم من قبلكم ثم اصبحوا بها كافرين. عندنا مثال لبني اسرائيل لما طلبوا من نبيهم ان ربنا بين لهم ملك يقودهم ليقاتلوا في سبيل الله فاكرين اما تدبرنا في آآ آآ سورة آآ آآ
البقرة اه قال هل المتر الى الملأ من بني اسرائيل من بعد موسى اذ قالوا لنبي له مبعث لنا ملكا نقاتل في سبيل الله نبيعه اقول لهم ما بلاش انتم مش بتوع قتال ومستواكم الايماني اصلا تعبان ومش جاهزين لكده؟ قال هل عسيتم ان كتب عليكم
الا تقاتلوا ما بلاش ما تطلبوش كده. قالوا وما لنا الا نقاتل في سبيل الله وقد اخرجنا من ديارنا قنا عملوا فيها ايه يعني اسود ازاي بعد الزلم اللي شفناه ده كله مش هنقاتل! طبعا هنقاتل
فلما كتب عليهم القتال تولوا الا قليلا منهم. والله عليم بالظالمين. معظمهم لم يقاتلوا. وقت الجد طلع الموضوع كله كلام في الهوا. فلما تكون الشريعة بتتنزل والوحي بينزل لا تتعجلوا الاحكام. نرجع بقى لموضوع الحج والكعبة اللي ربنا جعلها
قياما للناس والهدي والقلائد. فاكرين الاية سبعة وتسعين اللي تدبرناها امبارح. لكن اوعوا تفتكروا ان علشان الشعائر دي ربنا اقرها في الحج يبقى كل حاجة ابائكم كانوا بيعملوها في الحج كانت صح؟ لأ
بحاجات كتير اوي تعتبر بدع ومنكرات اقرا معي بقى مية وتلاتة ومية واربعة ما جعل الله من بحيرة ولا سائبة ولا وسيلة ولا حام. ولكن الذين كفروا يفترون على الله الكذب واكثر
اكثرهم لا يعقلون واذا قيل لهم تعالوا الى ما انزل الله والى الرسول قالوا حسبنا ما وجدنا عليه اباءنا. او لو كان لا يعلمون شيئا ولا يهتدون من بدع المشركين
اللي كانوا بينسبوها لملة ابراهيم. انهم حرموا انواع من اللحوم على نفسهم ربنا بقى يعني بس حرموا اللحوم على نفسهم لحوم معينة مم خلي بالك ان احنا في سورة الحج ربنا قال لنا ايه
آآ واحلت لكم الانعام الا ما يتلى عليكم. يعني كل الانعام حلال الا ما يتلى علينا ايه هو بقى اللي هيتلى علينا في اول المائدة حرمت عليكم الميتة والدم ولحم الخنزير وما اهل لغير الله به. والمنخنقة والموقوذة والمتردية والنطيحة وما اكل السبع الا ما زكيتم
وما ذبح على النصب وطبعا في في السنة حاجات تانية محرمة زي الحمر الاهلية. وكل ذي ناب وكل ذي ظفر وقسط. طيب وايه اخبار بقى الحاجات التانية اللي العرب كانوا بيحرموها؟ ما هو خلاص ربنا قال لنا ايه المحرم علينا في الاية تلاتة في المائدة؟ وعندنا في السنة حاجات. طب ايه اخبار الحاجات التانية بقى؟ هم
في حاجات تانية محرمة برضو اجدادنا كانوا بيحرموها. زي ايه؟ البحيرة والسائبة والوصيلة والحام ايه بقى الحاجات دي ؟ دي بقى طبعا كلها خزعبلات. كلام فارغ وهقول لكم دلوقتي ليه هم اخترعوها
البحيرة ناقة انتجت خمسة ابطن يعني ولدت خمس مرات. ممكن المرة فيها جمل او جملين بيشوفوا خامس مرة ازا كان ذكر يذبحوه ويأكله الرجال دون النساء. وازا كان انثى جدعوا اذانها يعني يشق ودانها
هيبقى اسمها بحيرة. دي ما تتاكلش ليه ؟ هو كده عشان دي خامس بطن وجت انثى فيشقوا يعني يبحروا ودنها. البحر هو الشق. فيبحروا الاذن بتاعتها يجدعوا الاذن كلام اهبل
الوصيلة الوصيلة عبارة عن شاة خروف شاء ان تجد سبعة ابطن يشوفوا سابع بطن. ازا كان ذكر ياكلوه. الرجالة والنساء لأ ازا كان انثى استحييوها يعني لا تذبح وازا كان التوأم ذكر وانثى
في بطن استحيوها يعني حتى الذكر ما يؤكلش ويقولوا وصلته اخته فحرمته علينا فبتبقى اسمها وسيلة يبقى بيبقى وسيلة يعني اخته وصلته يعني ايه اخو اخو اخوها الحام فحل يولد من فحل يعني الذكر الناقة اللي هو الجمل الكبير يولد من ظهره يولد منه يعني هو يلقح
عشرة اقطم فيقولوا حمى ظهره. يعني لا يحمل عليه شيء ولا يركب ولا يمنع ماء ولا مرعى اسمه حام. هذا حام حمى ظهره. خلاص يتساب ياكل يشرب يروح ييجي ده حامي
يا سلام يا اخي على الفقه والتقوى الفظيعة ده هم مش بس عملوا دين جديد وعبدوا الاصنام. لأ ده عملوا له عقيدة جديدة والفوا له فقه جديد عبارة عن شوية تخاريف
الكلام ده كله كان بيمارس ويروج له في موسم الحج ايام الجاهلية الموسم ده بيتم تعليم تعاليم الدين الجديد والحلال والحرام اللي فيه للقبائل والجهلة اللي جايين يحجوا فلما فرض
ربنا الحج في الاسلام ربنا حذر المسلمين من ان في ممارسات في الجاهلية بتكثر في الحج مم ما لناش دعوة بها بسبب وجود لسة كان لسة فيه كفار بيحجوا ومسلمين بيحجوا. بسبب قرب العهد بايام الجاهلية. الحاجات دي كانت لسه موجودة ممكن تختلط. فربنا قال لنا ايه الصح وايه
غلط ايه اللي من ايام آآ سيدنا ابراهيم فعلا آآ آآ ان الصفا والمروة من شعائر الله فمن حج من حج البيت او اعتمر فلا جناح عليه. يعني ده اوكي. بعض المسلمين افتكروها ايضا خزعبلات. قال لأ مش خزعبلات. الطواف بين الصفا والمروة ماشي. ده فعلا من لكن الحاجات دي لأ. لا
ولا حامة ولا سائبة ولا الكلام ده كله. طيب ايه بقى المشكلة في ناس مش عايزة تكفر بالحاجات دي حاجات ده سلو بلدنا ده ابويا وجدي كانوا بيعملوا كده فقالوا ايه واذا قيل لهم تعالوا الى ما انزل
الله والى الرسول قالوا حسبنا ما وجدنا عليه اباءنا اولو كان اباؤهم لا يعلمون شيئا ولا يهتدون؟ فيه ناس كفرت بالله ورسوله بسبب الابائية وده طريقة تفكير غير موضوعية. مش عاوزين يصلوا ولا يزكوا ولا يحجوا ولا يصوموا
واللي منعهم ايه الاستكبار والتفكير تفكير غير موضوعي ما دام ابويا وجدي ما عملوش كده مش هعمل كده. انا متمسك بالتراث انا متمسك بالعادات والتقاليد الناس اللي عاوزين يطبقوا الخزعبلات دول
لما بيدعوا الى القرآن والى السنة. هم. والى التعاليم الجميلة بتاعة القرآن والسنة يقولوا ايه؟ قالوا حسبنا. حسبنا يعني يكفينا ما وجدنا عليه اباءنا ما بيظهروش نفسهم بمظهر المتخلفين لا بالعكس
ابدا بيزهروا نفسهم بمزهر المتمسكين بالتراث بالتاريخ بالثقافة برفض البدع هم بيرفضوا البدع بيعتبروا الاسلام جاي بدعة. لان القرآن والسنة فيها تعاليم جديدة بالنسبة لهم فتعتبر بدعة. ابويا وجدي كانوا على
طريقة معينة وانا انسان محافظ احافظ على تراث الاجداد الكلام ده ممكن يخدع بعض السذج القرآن بيجيب بيرد عليهم بطريقة منطقية وبيقول اولو كان اباؤهم لا يعلمون شيئا ولا يهتدون؟ يعني هو الاباء دول
دايما كانوا بيتمتعوا بالحكمة والعلم يعني مش كل جيل فيه جهلة طب لو كانوا ابائكم جهلة؟ يعني ايه اللي يمنع ان جيل ابائنا واجدادنا كان فيه جهلة؟ ما هو كان فيه جهلة اكيد
معقول ان الصح ان انا امشي على خطوات ابائي واجدادي ايا كانت فالقرآن بيقول لي امشي وراء الدليل. امشي وراء البرهان اينما اخذك لكن الابائية والتمسك بتراث الاجداد خلي بالك بقى من حاجة. طبعا الكلام ده خطاب ثوري جدا
لزلك ركزوا معي في الحتة دي يا جماعة هذا الدين الذي بلغه النبي محمد صلى الله عليه وسلم كان جذاب جدا لجيل الشباب معظم الصحابة كانوا تي نيجرز. كانوا في سن تلتاشر واربعتاشر وسبعتاشر وتمنتاشر وكبروا في الاسلام
الكبار خمسين فما فوق كانوا بيرفضوا الاسلام بين عشرين وخمسين كان فيه جزء كده وجزء كده لكن طبيعة هذا الدين. انه دين غير جذاب للكبار وجذاب جدا للصغار وللشباب ليه ؟ عشان خطابه ثوري بيثور على التقاليد البالية
ايه يعني تقاليد ابويا وجدي لو غلط هرميها في الزبالة القرآن بيعلمني كده. موضوعية. لكن لو تقاليد ابويا وجدي صح اهلا وسهلا وانا هامشي عليها انما الاباء والاجداد مش بتوع الكلام دوت ما يحبوش كده
النهاردة بقى لما نلاقي انه الدين اللي موجود دوا جذاب للكبار وطارد ومنفر للصغار وللشباب ده يقول لنا ايه يقول لنا اللي احنا بنقدمه النهاردة للناس مش هو دين محمد ابن عبدالله صلى الله عليه وسلم. لان دين محمد بيجذب الشباب. وبينفر الكبار عشان عقليته
المتحجرة. انما لما يكون اللي عقليته متحجرة هو اللي بيتمسك. واللي عقليته ثورية ويريد ان يثور على التقاليد البالية. هو اللي هو اللي نافر من هذا الدين ازا احنا مش بنقدم الدين الصحيح. اومال احنا بنقدم بنقدم احنا بنقدم تقاليد المجتمع
ومحطوط عليها شوية بهارات اسلامية عشان تحس ان ده الاسلام لكن مش ده الاسلام احنا عندنا مشكلة كبيرة جدا فيما نقدمه للناس ونقدمه للشباب. لذلك يجب اعادة النظر في هذا كله. لذلك النبي عليه الصلاة والسلام قال ان الله
يبعث على رأس كل مائة عام من يجدد هذا الدين. يعني ايه يجدد الدين يجدد الدين يعني يزيل ما علق بالدين من اراء الناس واراء العلماء اللي قد تكون كانت مناسبة
فاللي وقته مش مناسبة لوقت اخر. ويبقي ما هو من القرآن والسنة فقط. ويجي الجيل اللي بعده يستنبط ويستخدم القرآن والسنة في اصلاح حياته. هذا اسمه تجديد الدين. مش تبديل الدين. التجديد هو انك تعيد الشيء لاصله للحياة
الحالة الاصلية بتاعته لو قلت لك انا جددت عربيتي وهو مبروك بقت شكلها جديد شكلها زي اول يوم جبتها مش هتقولي ولونها اللون بقى ايه ما لأ انا جددتها يعني رجعتها زي يوم اول يوم اشتريتها فيه
تجديد الدين. يعني ازالة ما علق به من الاخطاء من البدع من الاشياء اللي اصبحت حتى مش مناسبة الان. ممكن تكون كانت لزمن اخر طيب ازا القرآن بيعلمنا الموضوعية هنا
وبيقول اولو كان اباؤهم لا يعلمون شيئا ولا يهتدون. ايه يعني وبعدين نداء بقى كمان. يا ايها الذين امنوا عليكم انفسكم لا يضركم من ضل اذا اهتديتم. الى الله مرجعكم جميعا. فينبئكم بما كنتم تعملون
هذه الاية من اخطر ما يمكن. لان فيه ناس كتير فهمتها غلط الاية دي اكبر دليل واحسن مثال على انه يجب على الانسان انه يجمع كل النصوص الواردة في في موضوع ما عشان يفهمك
ما ينفعش الناس تقرأ الاية دي بعيدا عن النصوص الاخرى اللي بتأمر بالامر بالمعروف ونهي عن المنكر لان ممكن ناس تفهم من الاية دي ان خلاص ممكن نترك الامر بالمعروف والنهي عن المنكر وعليكم انفسكم وخلاص بقى لا يضركم من ضل اذا اهتديتم لا يا جماعة
لا يا جماعة عدم انكار المنكر مهلك وموجب من موجبات العذاب. وربنا لعن بسببه بني اسرائيل. احنا نسينا ولا ايه؟ هات الاية تمانية وسبعين يا عمي لعن الذين كفروا من بني اسرائيل على لسان داوود وعيسى ابن مريم ذلك بما عصوا وكانوا يعتدون. ايه كمان
كانوا لا يتناهون عن منكر فعلوه لبئس ما كانوا يفعلون فما ينفعش اترك الامر بعفو نهي عن المنكر ابدا. ثانيا الامر بالمعروف والنهي عن المنكر واجب ربنا امرنا به كافراد وكجماعات
ربنا قال في ال عمران ولتكن منكم امة يدعون الى الخير ويأمرون بالمعروف وينهون عن المنكر. واولئك هم المفلحون وبعدها بست ايات جعل سبب خيرية الامة سبب ان احنا خير امة ايه
كنتم خير امة اخرجت للناس. ليه تأمرون بالمعروف وتنهون عن المنكر وتؤمنون بالله. مش عشان جدك الباشا فانت خير امة. لأ. عشان انت بتعمل ده. يوم ما تتوقف عن انك
تأمر بالمعروف وتنهى عن المنكر وتؤمن بالله لن تكون خير امة. ممكن تبقى اسوأ امة خلاص؟ طيب. النبي بقى عليه الصلاة والسلام بين لنا طريقة انكار المنكر. هنا بقى ركز بقى عشان من من الحديث ده هنفهم الاية
قال صلى الله عليه وسلم من رأى منكم منكرا فليغيره بيده فان لم يستطع فبلسانه فان لم يستطع فبقلبه. وذلك اضعف الايمان. يعني ايه اللي يشوف منكر يغيره بايده ازا كان معه سلطة التغيير
باليد يعني هو الحاكم او هو السلطة التنفيزية او هو واخد اذن من الحاكم انه يغير بنفسه. طيب انت شفت منكر ومش من حقك تغير بيدك فان لم يستطع فبلسانه
يبقى اتكلم ضد المنكر انصح حث الناس على الوقوف ضد المنكر. انزل في الشارع واتكلم ضد اتكلم ضد المنكر علشان يتوقف طيب لو ما قدرتش ما قدرتش افتح بوقي ما قدرتش اتكلم ضد المنكر لان البلاد المتحضرة طبعا اللي بيفتح فيها بقه بيختفي ورا الشمس. ممكن يترمي في السجن طول عمره
فان لم يستطع فبقلبه وذلك اضعف الايمان. يبقى كل ما تشوف المنكر في قلبك تقول اللهم ان هذا منكر لا يرضيك. ليه عشان انت نفسك لا تتغير وتبدأ انك تألف المنكر
من من امراض القلوب الف المعصية انك تألف المعصية فتبدأ مع الوقت ما تشوفش المعصية معصية لكن لما تثبت اثبت وتثبت نفسك. وتعرف دايما ان المنكر منكر. ان شاء الله بقلبك عشان انت مش قادر تفتح بقك
هتقدر في يوم من الايام تغير المنكر لما تحين لك الفرصة الحديث ده بقى بتجمعه كده الاية مية وخمسة في سورة المائدة اللي بتعطيك النتيجة النهائية بص بقى الاية مية وخمسة اهي
يا ايها الذين امنوا عليكم انفسكم لا يضركم من ضل اذا اهتديتم الى الله مرجعكم جميعا فينبئكم بما كنتم تعملون. يعني لو انت بذلت كل جهدك في الاطار اللي شرحه لنا الحديث
ربنا لن يؤاخذك على المنكر اللي بيمارس في المجتمع مش مطلوب منك تعمل بلبلة ولا تروح تقاتل قومك علشان بيعملوا البدع. لأ يا ايها الذين امنوا عليكم انفسكم لا يضركم من ضل
لا اذا اهتديتم في بلدنا الناس بيطلعوا يوم العيد يزوروا المقابر ده منهي عنه يوم العيد. فالناس الاسلاميين الطيبين المحترمين بيطلعوا واخدين ورد ويقابلوهم على ابواب المقابر ويدوهم يتفضلوا الورد دوت
ودي لعب للاطفال هي النهاردة يا جماعة العيد والنبي قال منع هزا وحرم هزا. تعالوا نروح نعيد دلوقتي ونمرجح العيال في المراجيح وبتاع. وبكرة هنيجي معكم علشان خاطر او بعد ايام العيد هنيجي معكم نزور برضه
بالطريقة دي فيه امر بنعوف ونهي عن المكتيب. فيه ناس ما بترضاش وبتصر وبتزعق وبتدخل المقابر. هل مطلوب هنا ان احنا نقاتلهم ونرجعهم ونضربهم لا لا لا لا لا عليكم انفسكم لا يضركم من ضل اذا اهتديتم
يعني انت تأمر بالمعروف تنهى عن المنكر باسلوب جميل باسلوب بالحسنى تأمر بالحسنى قال النبي صلى الله عليه وسلم لما ظن ان هذه الاية تأمر بالتوقف عن الامر بالمعروف والنهي عن المنكر قال لهم لا بل
ائتمروا بالمعروف وتناهوا عن المنكر حتى اذا رأيته شحا مطاعا وهوى متبعا ودنيا مؤثرة واعجاب كل ذي رأي برأيه فعليك بخاصة نفسك ودع العوام استمر في دعوتك لكن لا تضيع وقتك في جدال مش هيؤدي الى نتيجة لو اللي قدامك عنده غياب للموضوعية
الموضوعية هي النقاش يكون بيدور حوالين البحث عن الحقيقة بالدليل. وليس الانتصار للرأي باي طريقة وخلاص. فلما تجد اللي قدامك معجب برأيه بيدافع عن رأيه. مش بيسمع انت مفهوم المفروض انت نفسك ما تعجبش برأيك. انت بتطرح الرأي وتسمع الرأي الاخر. عشان انت عايز تبحث عن الحقيقة. الامام الشافعي
بيقول ما ناظرت احدا قط الا ودعوت الله ان يجري الحق على لسانه يا خبر ابيض يعني ايه ؟ يعني بيدعي ربنا ان الحق يزهر ان شاء الله على لسان خصمي. ان شاء الله اللي قدامي في المناظرة هو اللي يكسب. بل بالعكس كان يتمنى اللي قدامه هو اللي يكسب
انا لو كل مرة بدخل فيها منازرة انا اللي باكسب معناها ان انا ما اتعلمتش حاجة جديدة لكن لما مرة اشعر ان انا اتغلبت واقتنعت بالكلام اللي قدامي يبقى انا اتعلمت حاجة جديدة. ادي اول حاجة. الحاجة التانية
انا لو كل مرة بدخل منازرة وبكسب ده خطر جدا علي نفسيا وعلى الانا بتاعتي هزهر بقى بمزهر اللي هو ما فيش حد بيقف قدامه. انا خايف على نفسي ايضا
الحاجة التالتة الموضوعية هو انا داخل منازرة ليه ؟ عشان نوصل للحقيقة مش مهم بقى مين فينا اللي هيقدر يجيب الحقيقة ده الاصل يا جماعة يبقى ما تضيعش وقتك بقى في الروم بتاعة كلاب هاوس اللي بالشكل ده
ودع العوام الرومز بتاعة الكلاب هاوس والحتت اللي هي كلها كلام كله ما فيش فيه مجرد كل واحد بينتصر لرأيه ويقعدوا يزعقوا في بعض ويقولوا كلام ولا بندور على الحقيقة ولا بندور على الدليلة مش هتستفيد حاجة من الكلام معهم
يبقى تعمل لي فوايتي خلاص انتقي معاركك وانتقي ما تسمع وانتقي ما تقرأ لان عقلك ده عبارة عن وعاء لا تملأ عقلك بالتفاهات. وما اكثرها. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهالينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك
اديك الصالحين واجعلنا ممن يحبك ويحب ملائكتك وانبيائك ورسلك. وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. اللهم سدد رميهم وخيب رمي عدوهم. وتقبل شهداءهم وكن مع اخواننا في تركستان الشرقية وفي الشام
وفي كشميرة وفي الهند وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك اكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك
وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض ايماني بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه السلام عليكم ورحمة الله ونراكم غدا باذن الله. في نفس هذا الموعد